ddrg/super_eurlex huggingface dataset:
(1)

Komisija je 24. junija 2011 prejela prošnjo v skladu s členom 30(5) Direktive 2004/17/ES, ki ji je bila poslana po pošti. Komisija je vlagateljico in madžarski organ, pristojen za konkurenco, 8. avgusta 2011 po elektronski pošti zaprosila za dodatne informacije. Odgovora je prejela 2. in 15. septembra 2011. Prošnja, ki jo je predložila Magyar Posta (v nadaljnjem besedilu: družba Posta), zadeva različne finančne storitve, ki jih opravlja družba Posta, in je sestavljena iz dveh delov: plačilne storitve in storitve, opravljene v imenu drugih finančnih institucij. Vsak del se nanaša na različne finančne storitve, ki jih je družba Posta razporedila v naslednja poglavja: Plačilne storitve 1. Obstoječe lastne storitve: 1.1 storitve, ki omogočajo polog gotovine na plačilni račun (plačila računov in ekspresna plačila računov); 1.2 storitve, ki omogočajo gotovinske dvige s plačilnega računa (storitev dostave gotovine in storitev izplačila pokojnine); 1.3 storitve denarnih nakazil (notranje denarno nakazilo, mednarodno denarno nakazilo in denarno nakazilo Western Union – opravljeno v imenu drugih). 2. Storitve računov in povezane plačilne storitve, katerih izvajanje se načrtuje v prihodnosti: 2.1 storitve, ki omogočajo gotovinske pologe na plačilni račun, in vse dejavnosti, ki so potrebne za upravljanje plačilnega računa; 2.2 storitve, ki omogočajo gotovinske dvige s plačilnega računa, in vse dejavnosti, ki so potrebne za upravljanje plačilnega računa; 2.3 izvajanje plačilnih transakcij med plačilnimi računi; 2.4 izdaja plačilnih instrumentov, ki bi nadomestili kartico. Storitve, opravljene v imenu drugih oseb 3.1 Posredništvo pri transakcijskih računih ter povezanih produktih in storitvah (bančno poslovanje s prebivalstvom in podjetji, ki se izvaja v imenu kreditnih institucij, vključno s sprejemanjem in posredovanjem plačilnih nalogov za izvršitev, ter posredništvo pri vpoglednih vlogah in vezanih vlogah, povezanih z bančnim računom). 3.2 Kreditno posredništvo, ki se izvaja v imenu kreditnih institucij. 3.3 Posredništvo in sprejemanje plačilnih kartic, ki se izvaja v imenu kreditnih institucij (kreditne kartice, debetne kartice, sprejemanje bančnih kartic in terminali POS). 3.4 Posredništvo pri naložbah in namenskih varčevanjih v imenu drugih: (a) prodaja finančnih instrumentov (državni vrednostni papirji, investicijski skladi in drugi vrednostni papirji); (b) posredništvo pri varčevalnih produktih za gospodinjstva. 3.5 Posredništvo pri zavarovalniških produktih (življenjsko zavarovanje in neživljenjsko zavarovanje).
(4)

Komisija je pred začetkom postopka in v skladu s členom 10(7) osnovne uredbe obvestila vladi Omana in Saudove Arabije, da je prejela pravilno dokumentirano pritožbo, da je subvencioniran uvoz nekaterih vrst PET s poreklom iz Omana in Saudove Arabije povzročil znatno škodo industriji Unije. Vladi Omana in Saudove Arabije sta bili ločeno povabljeni na posvetovanje, da se razjasni položaj glede vsebine pritožbe in doseže sporazumna rešitev. Med posvetovanji ni bila dosežena nobena sporazumna rešitev.
(3)

V interesu Unije je, da se na hiter način podajo odobritve glede zahtev za oprostitev in/ali podaljšanje letnih oprostitev obveznosti, povezanih z uvedbo harmoniziranega sistema poimenovanj in šifrskih oznak blaga (tako imenovanega harmoniziranega sistema, HS) 1. januarja 1988 in njegovo prvo, drugo, tretjo, četrto in peto spremembo na priporočilo Sveta Svetovne carinske organizacije, ki so imenovane „spremembe HS92“ (začetek veljavnosti 1. januarja 1992), „spremembe HS96“ (začetek veljavnosti 1. januarja 1996), „spremembe HS2002“ (začetek veljavnosti 1. januarja 2002), „spremembe HS2007“ (začetek veljavnosti 1. januarja 2007) in „spremembe HS2012“ (začetek veljavnosti 1. januarja 2012), pa tudi s prihodnjimi spremembami HS, ki določajo obveznost uvedbe teh sprememb v listah koncesij članic (prenos list tarifnih koncesij v nomenklaturo HS).
(5)

Luksemburg je 27. marca 2009 predložil uradni zahtevek za povračilo iz členov 7(1) in 7(2) Uredbe (ES) št. 349/2005. Pripombe Komisije, metoda izračuna upravičenih izdatkov in končne ugotovitve so bili Luksemburgu sporočeni v dopisu z dne 30. marca 2011.
SL Uradni list Evropske unije L 269/17

SKLEP SVETA

z dne 10. oktobra 2011

o sklenitvi Protokola, dogovorjenega med Evropsko unijo in Republiko Zelenortski otoki, ki določa ribolovne možnosti in finančni prispevek, predvidene v sporazumu o ribolovnem partnerstvu, ki se uporablja med pogodbenicama

(2011/679/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Svet je 19. decembra 2006 sprejel Uredbo (ES) št. 2027/2006 o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki (1).

(2) Unija je z Republiko Zelenortski otoki s pogajanji dosegla nov protokol, ki plovilom EU dodeljuje ribolovne možnosti v vodah, v katerih Zelenortski otoki izvajajo svojo suverenost oziroma jurisdikcijo na področju ribištva.

(3) Po zaključku pogajanj je bil novi protokol parafiran 22. decembra 2010.

(4) Novi protokol je bil podpisan na podlagi Sklepa Sveta 2011/405/EU (2) in se bo začasno uporabljal od 1. septembra 2011.

(5) Protokol bi bilo treba skleniti –

SPREJEL NASLEDNJI SKLEP:

Člen 1

Protokol, dogovorjen med Evropsko unijo in Republiko Zelenortski otoki, ki določa ribolovne možnosti in finančni prispevek, predvidene v sporazumu o ribolovnem partnerstvu med Evropsko skupnostjo in Republiko Zelenortski otoki, ki se uporablja med pogodbenicama, se odobri v imenu Unije.

Člen 2

Predsednik Sveta v imenu Unije pošlje uradno obvestilo iz člena 16 Protokola v imenu Unije, s čimer se izrazi soglasje Unije, da je ta protokol zanjo zavezujoč (3).

Člen 3

Ta sklep začne veljati na dan objave v Uradnem listu Evropske unije.

V Luxembourgu, 10. oktobra 2011 Za Svet Predsednik A. KRASZEWSKI

(1) UL L 414, 30.12.2006, str. 1.

(2) UL L 181, 9.7.2011, str. 1.

(3) Generalni sekretariat Sveta bo v Uradnem listu Evropske unije objavil datum začetka veljavnosti tega protokola.
(3)

Belgija, Danska, Grčija, Nizozemska, Švedska in Združeno kraljestvo so predložile nacionalne programe za obdobje 2011–2013 v skladu s členom 4(4) in (5) Uredbe (ES) št. 199/2008. Ti programi so bili v letu 2011 odobreni v skladu s členom 6(3) Uredbe (ES) št. 199/2008.
(8)

Direktiva 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje (13) in Uredba (ES) št. 1829/2003 Evropskega Parlamenta in Sveta z dne 22. septembra 2003 o gensko spremenjenih živilih in krmi (14) določata pogoje dajanja na trg in uporabe v Evropski uniji GSO in proizvodov, ki vsebujejo GSO ali so iz njih proizvedeni. Pravila za izvajanje uradnega nadzora za preverjanje skladnosti z določbami obeh pravnih aktov so določena z Uredbo (ES) št. 882/2004. V letih 2010–2011 sta bili izvedeni dve ocenjevanji, da bi se določilo, kako je ta pravni okvir dosegel svoj cilj zaščite zdravja ljudi in živali, okolja in interesov potrošnikov, ob zagotavljanju učinkovitega delovanja notranjega trga. Izvesti je treba študije o temah, ki niso bile podrobno obdelane v teh ocenjevanjih, kot je na primer označevanje odsotnosti GSO v proizvodih. Organizirati je treba vrsto konferenc za povečanje poznavanja sedanjega izvajanja pravnega okvira GSO s strani držav članic in zagotovitev nadaljevanja Poročila Komisije z dne 15. aprila 2011 o socio-ekonomskih posledicah gojenja GSO (15), kakor je zahteval Svet v sklepih iz decembra 2008.
(3)

Džave članice Unije, ki so bile članice odbora, so vročile uradna obvestila o izstopu in so iz njega izstopile s 1. julijem 2011.
(7)

Na podlagi znanstvenega mnenja je bilo ugotovljeno, da izvleček iz fermentiranih črnih zrn soje izpolnjuje merila iz člena 3(1) Uredbe (ES) št. 258/97 brez poseganja v posebne določbe Direktive 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (3) ter Uredbo (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (4).
(2)

Ciper je z dopisom z dne 13. maja 2005 zaprosil za priznanje Maroka. Na podlagi prošnje Cipra je Komisija ocenila sisteme usposabljanja in izdajanja spričeval v Maroku, da bi preverila, ali ta država izpolnjuje vse zahteve Konvencije STCW in ali so bili sprejeti ustrezni ukrepi za preprečevanje goljufij, povezanih s spričevali. Ocena je temeljila na rezultatih inšpekcije, ki so jo decembra 2006 opravili izvedenci Evropske agencije za pomorsko varnost. Med to inšpekcijo so bile pri sistemih usposabljanja in izdajanja spričeval ugotovljene nekatere pomanjkljivosti.
(1)

Nemčija je 5. novembra 1999 v skladu s členom 5 Uredbe Sveta (EGS) št. 2081/92 (2) obvestila Komisijo o dveh vlogah za registracijo dveh imen mineralnih vod iz seznama v Prilogi. Vendar imeni nista na seznamu naravnih mineralnih vod, ki so jih priznale države članice (3) v skladu s členom 1 Direktive 2009/54/ES Evropskega parlamenta in Sveta z dne 18. junija 2009 o izkoriščanju in trženju naravnih mineralnih vod (4). Ti dve imeni mineralnih vod se torej ne moreta šteti za priznani na notranjem trgu in se ne moreta tržiti, zato se tudi ne moreta registrirati.
(1)

Komisija je maja 2003 sprejela sporočilo Svetu in Evropskemu parlamentu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“, v katerem je pozvala, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje. Sklepi Sveta o akcijskem načrtu so bili sprejeti oktobra 2003 (1), Evropski parlament pa je resolucijo o tem sprejel 11. julija 2005 (2).
(3)

S Sklepom Komisije 2010/712/EU z dne 23. novembra 2010 o odobritvi letnih in večletnih programov ter finančnega prispevka Unije za izkoreninjenje, nadzor in spremljanje nekaterih živalskih bolezni in zoonoz, ki so jih države članice predložile za leto 2011 in naslednja leta (3), so bili odobreni nekateri nacionalni programi ter določena stopnja in najvišji znesek finančnega prispevka Unije za vsak program, ki ga predložijo države članice.
(4)

Komisija je od strani s seznama iz razpredelnice 1 prejela vse informacije, potrebne za določitev sprejemljivosti njihovih zahtevkov. Te strani so že prejele svojo opustitev z začetkom veljavnosti od dne prispetja prve popolne dokumentacije zahtevka v prostore Komisije. Na novo zahtevani in predloženi podatki so bili pregledani in po potrebi preverjeni v prostorih zadevnih strani. Na podlagi teh informacij je Komisija ugotovila, da so zahtevki, ki so jih predložile strani iz razpredelnice 1, sprejemljivi v skladu s členom 4(1) uredbe o izvzetju. Razpredelnica 1 Naziv Naslov Država Dodatna oznaka TARIC Sektor S.R.L. Via Don Peruzzi 27/B, 36027 Rosa’ (VI) Italija A956 Sintema Sport S.R.L. Via delle Valli 7, 20042 Albiate (MB) (poštna številka bo spremenjena na 20847) Italija A970 Wilier Triestina S.P.A. Via Fratel M. Venzo 11/1, 36028 Rossano Veneto (VI) Italija A963
SL Uradni list Evropske unije L 104/2

SKLEP SVETA

z dne 12. aprila 2011

o podpisu, v imenu Unije, Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani

(2011/248/EU)

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 14. novembra 2005 pooblastil Komisijo za pogajanja, da bi se dosegla večja liberalizacija trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi z nekaterimi sredozemskimi državami. Pogajanja so bila uspešno končana s parafiranjem Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani (v nadaljevanju besedila: Sporazum).

(2) Sporazum je treba v imenu Unije podpisati, ob upoštevanju njegove poznejše sklenitve –

SPREJEL NASLEDNJI SKLEP:

Člen 1

Podpis Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani (v nadaljnjem besedilu: Sporazum) se v imenu Unije odobri, ob upoštevanju njegove sklenitve (1).

Člen 2

Predsednik Sveta je pooblaščen za imenovanje oseb(-e), pooblaščenih(-e) za podpis Sporazuma v imenu Unije.

Člen 3

Ta sklep začne veljati na dan sprejetja.

V Luxembourgu, 12. aprila 2011 Za Svet Predsednica C. ASHTON

(1) Besedilo Sporazuma bo objavljeno skupaj s sklepom o njegovi sklenitvi.
(9)

Nacionalni organi za nadzor trga, ki so sodelovali pri projektu, so predložili več kot 400 obvestil RAPEX o oblačilih, ki niso bila v skladu z zahtevami standarda EN 14682:2007. Ta obvestila so predstavljala velik delež vseh obvestil RAPEX, prejetih v letu 2009 (5).
(4)

Pogajanja z Republiko Kamerun so se zaključila in Prostovoljni sporazum o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) (v nadaljnjem besedilu: Sporazum) je bil parafiran 6. maja 2010.
(14)

Člen 43-11 spremenjenega zakona št. 86-1067 z dne 30. septembra 1986, v katerem so navedene naloge javne službe, ki jih opravlja skupina France Télévisions, določa, da javne televizije „opravljajo naloge javne službe v splošnem interesu. Vsem delom javnosti ponujajo nabor programov in storitev, ki so raznoliki in pluralistični, si prizadevajo za kakovost in inovativnost ter spoštujejo človekove pravice in ustavno opredeljena demokratična načela. Njihova ponudba programov v analogni in digitalni tehniki na informativnem, kulturnem, izobraževalnem, razvedrilnem in športnem področju je raznolika. Spodbujajo demokratično razpravo, izmenjavo mnenj med različnimi deli prebivalstva ter socialno vključenost in državljanstvo. Izvajajo dejavnosti za spodbujanje socialne kohezije, kulturne raznolikosti in boja proti diskriminacijam ter predlagajo programe, v katerih se odraža raznolikost francoske družbe. Spodbujajo uporabo francoskega jezika in, če je smiselno, regionalnih jezikov ter poudarjajo raznolikost kulturne in jezikovne dediščine Francije. Prispevajo k razvoju in razširjanju intelektualnih in umetniških stvaritev ter državljanskega, ekonomskega, socialnega, znanstvenega in tehničnega znanja ter izobraževanju o avdiovizualnih in drugih medijih. Spodbujajo učenje tujih jezikov. Prispevajo k okoljskemu izobraževanju in izobraževanju za trajnostni razvoj. S prilagojenimi orodji spodbujajo dostop gluhih in naglušnih oseb do programov, ki jih oddajajo. Zagotavljajo poštenost, neodvisnost in pluralizem informacij ter pluralistično izražanje miselnih in mnenjskih usmeritev ob spoštovanju načela enakega obravnavanja in priporočil vrhovnega sveta za avdiovizualne medije. Organizacije v javnem avdiovizualnem sektorju pri opravljanju svojih nalog prispevajo k zunanjemu avdiovizualnemu delovanju, širjenju frankofonije in razširjanju francoske kulture in jezika po svetu. Prizadevajo si za razvijanje novih storitev, ki lahko obogatijo ali izpopolnijo njihovo ponudbo programov, ter novih tehnik produkcije in oddajanja programov in storitev avdiovizualne komunikacije. Parlamentu se vsako leto predloži poročilo o izvajanju določb tega člena.“
SL Uradni list Evropske unije C 83/3

SKLEP SVETA

z dne 7. marca 2011

o imenovanju irskih, francoskih in nizozemskih članov in nadomestnih članov Svetovalnega odbora za koordinacijo sistemov socialne varnosti

2011/C 83/03

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), zlasti člena 75 Uredbe,

ob upoštevanju seznamov kandidatov, ki so jih Svetu predložile vlade držav članic,

ob upoštevanju naslednjega:

(1) Z Uredbo (ES) št. 883/2004 je bil ustanovljen Svetovalni odbor za koordinacijo sistemov socialne varnosti.

(2) Svet je s Sklepom z dne 21. oktobra 2010 (2) imenoval člane in nadomestne člane Svetovalnega odbora za koordinacijo sistemov socialne varnosti za obdobje od 20. oktobra 2010 do 19. oktobra 2015, z izjemo nekaterih članov.

(3) Irska, francoska in nizozemska vlada so predložile predloge za imenovanje na več prostih mest –

SPREJEL NASLEDNJI SKLEP:

Člen 1

Za irske, francoske in nizozemske člane in nadomestne člane Svetovalnega odbora za koordinacijo sistemov socialne varnosti se za obdobje do 19. oktobra 2015 imenujejo:

I. PREDSTAVNIKI VLAD

Država Člani Nadomestni člani Irska Anne McMANUS Tim RYAN Nizozemska A.A.J. VRIJ A.G. BLOEMHEUVEL





II. PREDSTAVNIKI ORGANIZACIJ DELAVCEV

Država Člani Nadomestni člani Irska Stellan HERMANSSON Eamonn DEVOY Nizozemska G. VELDHUIS H. DE GEUS





III. PREDSTAVNIKI ORGANIZACIJ DELODAJALCEV

Država Člani Nadomestni člani Irska Claire JONES Jean WINTERS Francija Emilie MARTINEZ Marie-Christine FAUCHOIS Nizozemska L.M. VAN EMBDEN ANDRES R. BLAAKMAN

Člen 2

Svet bo še neimenovane člane in nadomestne člane imenoval na poznejši datum.

Člen 3

Ta sklep začne veljati z dnem sprejetja.

V Bruslju, 7. marca 2011 Za Svet Predsednik CZOMBA S.

(1) UL L 166, 30.4.2004, str. 1.

(2) UL C 290, 27.10.2010, str. 5.
SL Uradni list Evropske unije L 43/31

SKLEP SVETA 2011/106/SZVP

z dne 15. februarja 2011

o prilagoditvi in podaljšanju obdobja uporabe ukrepov iz Sklepa 2002/148/ES o sklenitvi posvetovanj z Zimbabvejem po členu 96 Partnerskega sporazuma AKP-ES

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 217 Pogodbe,

ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1) in spremenjenega v Ouagadougouju, Burkina Faso, 23. junija 2010 (2), v nadaljnjem besedilu: Partnerski sporazum AKP-EU, in zlasti člena 96 Partnerskega sporazuma AKP-ES,

ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Partnerskega sporazuma AKP-ES (3), ter zlasti člena 3 Notranjega Sporazuma,

ob upoštevanju predloga Evropske komisije,

ob upoštevanju naslednjega:

(1) S Sklepom Sveta 2002/148/ES (4), so bila posvetovanja z Republiko Zimbabve po členu 96(2)(c) Partnerskega sporazuma AKP-EU zaključena in sprejeti ustrezni ukrepi, kakor so opredeljeni v Prilogi k navedenemu sklepu.

(2) S Sklepom Sveta 2010/97/SZVP (5) so se ukrepi, navedeni v Prilogi k Sklepu 2002/148/ES prilagodili in njihovo obdobje uporabe se je podaljšalo za nadaljnjih 12 mesecev do 20. februarja 2011.

(3) Potrdilo se je, da je oblikovanje vlade narodne enotnosti (Governement of National Unity - GNU) v Zimbabveju priložnost za ponovno vzpostavitev konstruktivnih odnosov med Evropsko unijo in Zimbabvejem ter za podporo izvajanju programa reform Zimbabveja.

(4) Vendar pomanjkanje napredka GNU pri izvajanju nekaterih bistvenih elementov Partnerskega sporazuma AKP-EU h kateremu se je GNU zavezala v splošnem političnem dogovoru o delitvi oblasti, spodkopava to priložnost.

(5) Zato bi bilo treba podalšati obdobje uporabe ukrepov iz Sklepa 2002/148/ES. Ukrepe bi bilo treba redno pregledovati v luči dejanskega napredka –

SPREJEL NASLEDNJI SKLEP:

Člen 1

Uporaba ukrepov iz dopisa, priloženega k temu sklepu, kot ustreznih ukrepov v smislu člena 96(2)(c) Partnerskega sporazuma AKP-EU se podaljša.

Ti ukrepi se uporabljajo do 20. februarja 2012. Ukrepi se redno pregledujejo.

Člen 2

Dopis, priložen k temu sklepu se naslovi na predsednika Zimbabveja Mugabeja, v vednost pa se ga pošlje predsedniku vlade Tsvangiraiju in njegovemu namestniku Mutambari.

Člen 3

Ta sklep začne veljati na dan sprejetja.

Člen 4

Ta sklep se objavi v Uradnem listu Evropske unije.

V Bruslju, 15. februarja 2011 Za Svet Predsednik MATOLCSY Gy.

(1) UL L 317, 15.12.2000, str. 3.

(2) UL L 287, 4.11.2010, str. 3.

(3) UL L 317, 15.12.2000, str. 376.

(4) UL L 50, 21.2.2002, str. 64.

(5) UL L 44, 16.2.2010, str. 20.
(4)

Do dokončanja postopkov za njegovo sklenitev, bi se moral Protokol začeti začasno uporabljati od 1. januarja 2011, to je datum, do katerega se uporabljajo varnostni carinski ukrepi, uvedeni leta 2005 oziroma leta 2006 s spremembami Uredbe Sveta (EGS) št. 2913/92 z dne 12. oktobra 1992 o carinskem zakoniku skupnosti (1) in Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2).
(5)

V poročilu je bilo ugotovljeno, da brazilski sistem neavtomatičnega izdajanja uvoznih dovoljenj, ki nalaga minimalne cene, kot kaže, krši: (a) člene 1, 3 in 5 Sporazuma STO o postopkih za izdajanje uvoznih dovoljenj, ker: (a) pri uporabi ni bil nevtralen; (b) se ni izvajal na pravičen in enakopraven način; (c) ni izvajal omejitev, združljivih z STO, in zato v obsegu in trajanju ni bil omejen na ukrep, ki ga je izvajal, ter (d) je imel dodatne izkrivljajoče učinke na uvoz, ki so omejevali trgovino. Poleg tega seznam izdelkov, za katere je veljalo neavtomatično izdajanje dovoljenj, ni bil objavljen, vloge za uvozna dovoljenja, vezana na minimalne cene, pa so ostala brez uradnega odgovora po več mesecev; (b) člene X.1 in X.3 Splošnega sporazuma o carinah in trgovini (GATT) iz leta 1994, ker sistem neavtomatičnega izdajanja uvoznih dovoljenj ni bil objavljen in se ni uporabljal enotno, nepristransko in primerno; (c) člen XI.1 sporazuma GATT (1994), ker je bil sistem minimalnih cen dodatna omejitev poleg dajatev, davkov ali drugih taks v okviru uvoznih dovoljenj za uvoz katerega koli izdelka na ozemlje katere koli pogodbenice, kar se ne da upravičiti z nobeno določbo STO.